Vi ankom lidt før den aftalte tid men det var ikke et problem. Vi blev mødt af Marti som viste os rundt og gav os tips om indkøb og restauranter. Marti havde også sørget for en stor kurv frugt og øl og sodavand, dejligt!
Huset et fint indrettet og har den smukkeste udsigt fra den høje terrasse. Specielt solnedgangen over bjergene er enestående.
Der er super effektive airconditions og fan i værelserne, de er tilmed støjsvage.
Køkkenet er velassorteret med diverse maskiner og redskaber.
Der er privat indkørsel med låge og overdækket parkering, hvilket gjorde at bilen ikke blev varm i solen.
Poolområdet er helt fantastisk. Der er et fint og rent toilet, sol opvarmet udendørs bruser, 4 liggestole og parasoller og vaskerum. Det bedste er den store rene pool som i den ene ende er dyb nok til hovedspring.
Beliggenheden er super god i forhold til indkøb og restaurant besøg som kan klares til fods. Der er 2 gode restauranter på torvet og 2 caféer. Vi kan især anbefale Ca’s Xigaler som har en venlig betjening og laver gode pizza, bøffer og drinks. Hvis man vil spise lidt bedre skal man køre til Sineu og prøve restaurant Moli den Pau.
Tak for en dejlig ferie i dit skønne hus Marti. Vi vil helt sikkert anbefale det til venner og familie.
Bedste hilsner
Charlotte